(দিনাজপুর২৪.কম) জাসদ সভাপতি ও তথ্যমন্ত্রী হাসানুল হক ইনু বলেছেন, ‘বাংলাদেশে শান্তি বিনষ্টের চক্রান্ত এখনো অব্যাহত আছে। ব্রাহ্মণবাড়িয়ায় সংখ্যালঘুদের ওপর হামলা ও মন্দির ভাঙচুর বাংলাদেশের শান্তি বিনষ্টে চক্রান্তের একটি অংশ। আর সংখ্যালঘুদের ওপর এই আক্রমণের ঘটনায় বিএনপি ও জামায়াতের উপর সর্তক দৃষ্টি রাখা উচিত।’ আজ শনিবার কুষ্টিয়ার ভেড়ামারা ডায়াবেটিক সমিতির সম্প্রসারিত ভবনের উদ্বোধন শেষে সম্প্রতি ব্রাক্ষণবাড়িয়ায় হিন্দু সম্প্রদায়ের উপর হামলা ও মন্দির ভাঙচুরের ঘটনা প্রসঙ্গে সাংবাদিকদের এসব কথা বলেন তিনি।